[{"text_idx": "#000002", "text": "Mae pethau'n argoeli'n dda i goffrau Prifwyl 2015, medd y Prif Weithredwr, gyda'r pwyllgorau lleol wedi hen basio'r targed ariannol, a gwerthiant tocynnau cynnar hefyd ar i fyny."}, {"text_idx": "#000003", "text": "Y targed lleol gwreiddiol oedd \u00a3267,000 ond daeth i'r amlwg yn adroddiad ariannol Cyngor yr Eisteddfod ddiwedd Mehefin fod dros \u00a3280,000 eisoes wedi'i godi."}, {"text_idx": "#000004", "text": "Ac mae'r cynllun i annog pobl i brynu tocynnau o flaen llaw, ar bris gostyngol, hefyd wedi gwneud yn well nag erioed."}, {"text_idx": "#000005", "text": "Cafodd gwerth \u00a330,000 o docynnau eu gwerthu ar ddiwrnod ola' cynllun y Fargen Gynnar eleni, ar 30 Mehefin."}, {"text_idx": "#000008", "text": "\"Yr hyn sy'n anodd i ni ydy cael y negeseuon yma allan, felly mi ddechreuon ni ar hyn llynedd, ac mi fuon ni'n gwrando ar be' oedd pobl yn ei ddweud am y cynllun."}, {"text_idx": "#000010", "text": "\"Mi werthon ni'n agos i werth \u00a330,000 o docynnau dydd Mawrth yn unig."}, {"text_idx": "#000012", "text": "Er y cynigion bargen, mae'r prif weithredwr yn cydnabod bod pris mynediad yn gallu bod yn ddrud, yn enwedig i deuluoedd."}, {"text_idx": "#000013", "text": "Ychwanegodd: \"Dwi'r cynta' i gydnabod ella bod wythnos yn 'Steddfod yn ddrud i deulu os ydyn nhw'n mynychu pob diwrnod - ond mi fyddai wythnos yn unrhyw ddigwyddiad arall yr un mor ddrud, os nad yn ddrytach."}, {"text_idx": "#000014", "text": "\"Mae'r sylw ar y gwefannau cymdeithasol wedi helpu'n sicr, ond hefyd ma' pobl wedi dod i arfer. Os wyt ti'n cyflwyno cynllun newydd, mae'n cymryd amser i bobl ddod i wybod amdano ac i'w ddeall o. Ond mae'n eitha' clir eleni bod pobl wedi'i ddallt o a bod pobl wedi manteisio."}, {"text_idx": "#000016", "text": "\"Mae'n maes carafanau ni'n llawn - dim lle i fwy. Mae cyngerdd 'Gwydion' wedi gwerthu allan ac mae 'na un neu ddau o'r rhai eraill yn gwerthu'n dda iawn hefyd - mae'r noson lawen ar y nos Lun wedi gwerthu tua 80% yn barod. Felly mae pethau'n argoeli'n dda.\""}, {"text_idx": "#000017", "text": "Mwy o newyddion a straeon o Eisteddfod 2015."}, {"text_idx": "#000018", "text": "Disgrifiad o\u2019r llun, Roedd tocynnau sioe 'Gwydion' wedi gwerthu allan erbyn mis Mai"}, {"text_idx": "#000021", "text": "Prif StraeonBiliau i godi wrth i Dw\u0302r Cymru fuddsoddi \u00a33.5bnCyhoeddwyd2 awr yn o\u0302lChwe newid i Gymru i herio Georgia yn NantesCyhoeddwyd11 munud yn o\u0302l'Diolch am y prawf rheolaidd a achubodd fy ngolwg'Cyhoeddwyd7 awr yn o\u0302l"}, {"text_idx": "#000024", "text": "'Diolch am y prawf rheolaidd a achubodd fy ngolwg'"}, {"text_idx": "#000025", "text": "CylchgrawnOriel: Delweddau gan ffotograffwyr ifanc CeredigionCwis: Rhaeadrau Cymru'Hiraeth ac ansicrwydd yn naturiol': cyngor i fyfyrwyr newyddGareth Hughes: O wleidyddiaeth i arlunioYr artist lliwddall sy\u2019n chwarae gyda lliwiauCofio 60 mlynedd ers datgorffori Capel CelynDiwrnod mawr ymweliad y Mauretania ag Abergwaun yn 1909Max Boyce yn 80: 'Un o'r bois'Cynnal gwersi Cymraeg... draw yn Ffrainc"}, {"text_idx": "#000027", "text": "'Hiraeth ac ansicrwydd yn naturiol': cyngor i fyfyrwyr newydd"}, {"text_idx": "#000028", "text": "Gareth Hughes: O wleidyddiaeth i arlunio"}, {"text_idx": "#000033", "text": "Cynnal gwersi Cymraeg... draw yn Ffrainc"}]